ኢትዮጵያ በጨርቃጨርቅ ኢንዱስትሪው ውጤታማ ለመሆን የሚያስችል አቅም አላት- ተሳታፊዎች
ኢትዮጵያ በጨርቃጨርቅ ኢንዱትሪው ውጤማ ለመሆን የሚያስችል አቅም እንደላት “የአፍሪካ የፋሽን ሳምንት” አውደ ርዕይ ተሳታፊዎች ገለጹ፡፡ሀገሪቱ እየገነባበቻቸው ያሉት የኢንዱስትሪ ፓርኮች በተለይም በዓለም አቀፉ የጨርቃጨርቅና ቴክስታይል ኢንዱስትሪው ልዩነት ለመፍጠር የሚያስችል አቅም እንደሚያላብሷት ጠቁመዋል፡፡ከቱርክ የመጣው ተሳታፊ አይሃን ዴንቺ አውደ ርዕዩ የተሻለ የገበያ ትስስር የሚያገኙበት እንደሚሆን ተስፋ አለኝ ብሏል። የዓለምን የንግድ እንቅስቃሴ እያስተጓጎለው ያለው የውጭ ምንዛሬ እጥረት ዘርፉን ይበልጥ ለማሳደግ እንቅፋት እንደሆነበት አክሎ ገልጿል፡፡ጀርመናዊቷ ሊዊዝ አሜሌ በበኩሏ ወደ ኢትዮጵያ ስትመጣ ለመጀመሪያ ጊዜ እንደሆነና በኢትዮጵያ ያለው ሰላምና ጸጥታ እንዲሁም የሕዝቡ አንግዳ ተቀባይነት እንዳስደሰታት ገልጻለች፡፡የሀገር ውስጥ  ጥሬ ዕቃ ብቻ በመጠቀም ጫማ የሚያመርተው ኩባንያ ዳይሬክተር ኒኮላ ማሶሊኒ በበኩላቸው በኢትዮጵያ በቆዳና ጨርቃጨርቅ ኢንዱስሪው ውጤታማ ለመሆን የሚያስችሉ ምቹ ሁኔታዎች በመኖራቸው ይበልጥ በዘርፉ ላይ በስፋት ለመስራት ማቀዳቸውን ገልጸዋል፡፡ፕሬዝዳንት ዶክተር ሙላቱ ተሾመ የፋሽኑን ሳምንት አውደ ርዕይ  ከትላንትና በስቲያ በሚሊኒየም አዳራሽ በከፈቱበት ወቅት እንደተናገሩት በአምራች ኢንዱስትሪ ዘርፍ ለሚሰማሩ ባለኃብቶች መንግሥት አስፈጊውን ድጋፍ ያደርጋል፡፡በአውደ ርዕዩ ላይ በጨርቃጨርቅና አልባት ዘርፍ እንዲሁም በቆዳ ውጤቶች ላይ ከተሰማሩ የአገር ውስጥ ተሳታፊዎች በተጨማሪ ከቱርክ፣ ቻይና፣ ጀርመን፣ ባንግላዲሽ፣ ጣሊያን፣ ጃፓን፣ ሕንድና ኢንዶኖዥያ ኩባንያዎችና  የውጭ አገር ኩባንያዎች እየተሳተፉ ነው።ከ27 የተለያዩ አገሮች የመጡ ከ235 በላይ አምራቾችና ላኪዎች የተሳተፉበት የአፍሪካ  ፋሽን አውደ ርዕይ  በነገው እለት የሚጠናቀቅ ሲሆን ከ4ሺህ በላይ ሰዎች እንደሚጎበኙት ይጠበቃል፡፡ 